**ALTE CLAUZE PARACLINIC 2017**

**ART. 24**(1) Furnizorul este obligat să menţină în termen de valabilitate toate documentele care au stat la baza încheierii prezentului contract.

(2) Pentru asigurarea de raspundere civila, furnizorul are obligatia incheierii politei la valoarea prevazuta in actele normative in vigoare si actualizarea acesteia conform legii, atat la nivel de furnizor cat si pentru personalul care desfasoara activitate in contract cu casa.

 (3) Nerespectarea nivelului minim privind valoarea politei incheiate, respectiv mentinerea valabilitatii acesteia pe toata durata derularii contractului, conduce la suspendarea contractului pentru o perioada de maximum 30 de zile.

 (4) În situaţia in care se constata nerespectarea prevederilor alin (1) si respectiv depasirea termenului prevazut la alin (3), contractul incheiat cu CASMB se reziliaza de plin drept.

 **ART. 25** CASMB se obligă să informeze furnizorul prin mijloace de comunicare proprii (avizier, telefon, scrisori, website, poştă electronică, etc.) asupra condiţiilor privind derularea contractului, iar furnizorul se obligă să ia la cunoştinţă şi să le aplice.

**ART**. **26** Furnizorul de servicii medicale are obligaţia de a afişa la sediul / fiecare punct de lucru, la loc vizibil pentru public, drepturile şi obligaţiile asiguraţilor (*Legea 95/2006, Titlul VIII – Asigurările Sociale de Sănătate, Secţiunea 2*).

**ART. 27**(1) Furnizorul se obligă să depună, prin mijloace electronice de transmitere la distanţă, documentele justificative privind raportarea activităţii realizate în vederea decontării, formularele de raportare şi fişierele de date necesare raportării în sistemul unic integrat şi să utilizeze numai formularele elaborate de CNAS şi/sau CASMB, după caz inclusiv evidenţele electronice ale bolnavilor cronici.

(2) Termenul de raportare a activității lunare este primele zece zile lucrătoare din luna următoare celei pentru care se depune raportarea, dar nu mai târziu de data de 14.

(3) Nerespectarea termenului de raportare şi / sau neconformitatea formularelor / machetelor în format electronic, precum si nedepunerea facturii de corecţie pentru sumele rezultate în urma validării raportărilor lunare, atrage după sine decalarea termenelor de plată cu un număr de zile lucrătoare egal cu numărul zilelor cu care furnizorul a depăşit termenul, respectiv până la remedierea situatiei.

(4) Orice sumă care trebuie reţinuta în urma actiunilor de control la furnizor realizate pe durata de aplicabilitate a prezentului contract sau pe contractele încheiate anterior între furnizor și CASMB și a carei constatare a fost ulterioară plăţii efectuate pentru factura lunii corespunzătoare va fi purtătoare de dobânzi şi penalități și se va scade din sumele ce urmează a fi plătite de către CASMB sau, după caz, se va depune la casieria CASMB.

 (5) Orice serviciu prestat de către furnizor și decontat de CASMB în afara perioadei de valabilitate a documentelor care au stat la baza încheierii contractului poate fi considerat de CASMB ca fiind prestat fără respectarea condițiilor prevăzute de prezentul contract iar contravaloarea acestuia poate fi recuperată de CASMB.

(6) Orice diminuare a valorii de contract ca urmare a unei sancțiuni contractuale se aplică începând cu luna următoare celei în care se constată și produce efecte în interiorul perioadei de valabilitate a contractului.

(7) Nerespectarea termenului de depunere a facturii pentru contravaloarea regularizării trimestriale, atrage după sine decalarea termenului de plată cu un număr de zile lucrătoare egal cu numărul zilelor cu care furnizorul a depăşit termenul.

(8) CASMB va deconta lunar contravaloarea serviciilor medicale realizate si validate, in limita prevederilor bugetare si a deschiderilor de credite cu aceasta destinatie.

**ART. 28** Întreruperea temporară a activităţii furnizorului totală/parţială, după caz, va fi anunţată în scris şi înregistrată la CASMB cu cel puţin 48 de ore anterior producerii evenimentului. Fac excepţie cazurile de forţă majoră sau evenimentele de natura urgenţelor medico-chirurgicale.

**ART. 29** In situaţia în care furnizorul de servicii medicale anunţă în scris încetarea activităţii unui medic specialist din cadrul unui laborator sau CASMB constată acest lucru, medicul respectiv va fi exclus din contract cu data comunicării / constatării.

**ART. 30** (1) În situaţia în care unul sau mai multe elemente care au stat la baza stabilirii valorii contractului, pentru fiecare furnizor, se schimba, suma alocata se modifica corespunzător, prin încheierea unui act adiţional.

(2) Furnizorul de servicii medicale are obligaţia să comunice în scris CASMB orice modificare, insotita de documente justificative, în legătură cu condiţiile care au stat la baza punctajului, în termen de maxim 5 zile lucratoare de la data de la care survine modificarea.

(3) Modificarea condiţiilor în cadrul criteriilor de selectie, va determina modificarea punctajului aferent contractului iar operarea punctajului modificat se va efectua în luna in curs în care furnizorul a comunicat în scris CASMB această modificare şi a depus documentele justificative prevăzute în normele legale, iar diminuarea valorii de contract aferenta se va efectua in luna imediat urmatoare celei pentru care s-a facut modificarea. La operarea punctajului se va avea în vedere data inregistrarii cererii la registratura CASMB (intrarii in serviciul contractare).

**ART.31**(1) Valorile lunare se pot modifica pe baza cererii scrise a furnizorului, înregistrată până cel tarziu in ultima zi a lunii pentru care se solicita modificarea, cu obligativitatea incadrarii in suma contractata în trimestru și an.

(2) În situatii justificate furnizorul pot efectua servicii medicale paraclinice peste valoarea lunara de contract in limita a maxim 10% in baza unei cereri scrise inregistrata pana cel tarziu in ultima zi a lunii pentru care solicita modificare, cu incadrarea in valoarea contractata pentru trimestrul respectiv.

(3) CASMB își rezervă posibilitatea de a refuza cereri succesive ale furnizorului de modificare a valorii lunare de contract depuse în aceeași lună.

**ART. 32**(1) Se suspendă contractul pentru furnizorul/punctul de lucru, unde se constată că reprezentantul legal/angajatul(medic) ce a săvârșit fapte sancționate de legea penală în legătură cu obiectul contractului încheiat cu CASMB și se află în anchetă/ litigiu penal sau arest, comunicat la CASMB de către instituțiile abilitate.

(2) Suspendarea operează până la data depunerii la registratura CASMB de către partea

interesată a documentului care atestă dreptul de a continua activitatea.

**ART. 33** Constatarea ulterior încheierii contractului, a existenţei unor aparate de acelaşi tip şi cu aceeaşi serie şi număr la doi furnizori sau în două laboratoare/puncte de lucru ale aceluiaşi furnizor, conduce la aplicarea măsurii de reziliere a contractului pentru furnizorii/furnizorul respectiv.

**ART. 34** În cazul în care contractul dintre furnizor si casele de asigurări de sănătate a fost reziliat în condiiţile prevăzute la art.194, aliniatul (3) din Anexa 2 la H.G. nr. 161/2016, CASMB nu va mai intra în relaţii contractuale cu furnizorul timp de 5 ani de la data rezilierii contractului. CASMB nu vor accepta, timp de 5 ani de la data rezilierii contractului, inregistrarea în niciun alt contract a entităţilor care preiau drepturile şi obligaţiile furnizorului sau care au acelaşi reprezentant legal şi/sau acelaşi acţionariat.

**ART. 35**(1)Furnizorul are obligaţia de a semna actele adiţionale aferente contractului de furnizare de servicii medicale, în termen de maxim două zile lucrătoare de la înștiințarea CASMB prin email sau telefonic.

(2) Nerespectarea obligației prevăzută la alin. (1) conduce la decalarea termenelor de plată cu un număr de zile lucrătoare egal cu numărul zilelor cu care furnizorul a depăşit termenul sau la suspendarea activității în Sistemul Informatic Unic Integrat.